A Babaváró hitel esetében az elvárt TB jogviszony meglétét igazolni kell, azonban elegendő a házaspár egyik tagjának 3 éves folyamatos TB jogviszonyt vagy felsőoktatási tanulmányát igazolnia az alábbi módokon:
magyar TB jogviszony esetén: egészségbiztosítási pénztári (OEP) feladatokat ellátó fővárosi és megyei kormányhivatal által kiállított OEP igazolást szükséges bemutatnotok a Banknak. Digitális hiteles aláírással ellátott elektronikus igazolást is elfogadunk, melyet a saját ügyfélkaputokon keresztül tudtok igényelni az OEP-től.
felsőoktatási tanulmányok esetén: a hallgatói jogviszony fennállását a felsőoktatási intézmény által kiadott igazolással kell igazolni külföldi TB jogviszony esetén (pl. külföldi munkavállaló esetében): az igazolás kiállításához hatáskörrel rendelkező külföldi hatóság által kiállított eredeti igazolás és annak hiteles fordításával tudjátok igazolni gyermekgondozási díj esetén: az ellátást megállapító szerv (Magyar Államkincstár) által kiállított igazolással kell igazol.
Fontos tudni, hogy ha a 3 éves TB jogviszony több különböző kategóriából áll össze, akkor minden igazolást is be kell szerezni. Folyamatosnak tekinthető a TB jogviszony, ha abban legfeljebb 30 nap megszakítás van, illetve a felsőoktatásról szóló törvény hatálya alá tartozó felsőoktatási intézményben folytatott tanulmányok befejezését követően a következő, Babaváró támogatásra jogosító jogviszony megkezdéséig hat hónapnál hosszabb megszakítás nincs. A közfoglalkoztatási jogviszonyban töltött idő egy évet meghaladó része nem számítható be.
A magyar TB jogviszony és a nemzeti/nemzetközi felsőoktatási intézményben lévő hallgatói jogviszony szünetelése nem minősül a jogviszony megszakításának, de annak időtartama a kötelező 3 éves TB jogviszony időszakába nem számít bele.